Telematika — Goi Eskola Politeknikoa\nHasiera › Goi Eskola Politeknikoa › Ikerkuntza › Ikerketa taldeak › Telematika\nTelematikako ikerketa taldea jakintza-alor anitzeko zientifikoek osatzen dute,MONDRAGON UNIBERTSITATEKOko lerro ezberdinetan aritzen direnak. Europa eta nazioko ikerketa estrategiek ikuskatzen dituzten energia, garraio, klima aldaketa, hiri adimentsuak, osasuna edo gizarte digital (cloud, mugikortasuna, social media, data mining…) alorretan ekarpenak garatzen dituen zeharkako lerro bat da.\nInformazio eta Komunikazioen Segurtasuna\nIkerketa lerroen helburua informazioaren teknologien garapen eta erabilerak sortu dituen erronka berriei erantzuna ematea da, teknologia seguru eta konfiantzazkoen bidez pertsona indibidualen informazio eta komunikazio teknologia berriekiko duten konfiantza handituz. Gure ikerketa taldeak honako alor hauetan egiten du erakarpena: sare sozialen segurtasuna, sistema txertatuen segurtasuna, SCADA sistemen segurtasuna, azpiegitura kritikoen segurtasuna, kontrol sistema industrialen segurtasuna edo gailu eta sare mugikorren segurtasuna.\nProzesu Industrialetarako Sistema Adimendunak\nIkerketa lerro hau gizartean eta industrian aurkitzen ditugun arazo ezberdinei datuen meatzaritza alorreko algoritmoak aplikatzean oinarritzen da. Zehazki, osasun, segurtasun informatiko, prozesu industrial, turismo, big data, linked data… alorreko proiektuak garatzen dira. Lerro honek lantzen dituen konozimendu alorrak honako hauek dira: data mining aplikazioak (sailkapena, taldekatzea, optimizazioa), opinión mining, content curation, emotion and sentiment mining.


Oier Korta: “Ardatzak legealdi honetatik markatuta ditugu, eta horiekin jarraituko dugu lanean” - Zumaia - Baleike.eus\nOier Korta: “Ardatzak legealdi honetatik markatuta ditugu, eta horiekin jarraituko dugu lanean”\nBaleike 2019-05-20 09:03\nOier Korta Esnal da EAJ-PNVren alkategaia maiatzaren 26ko udal hauteskundeetarako. 46 urteko zumaiarra, alkate izan da legealdi honetan, eta kargua berrestea du helburu.\nAlkate izan zara legealdi honetan. Zer balorazio egiten duzu?\nBalorazioa positiboa da. 51 kontratu ireki jarri ditugu abian agintaldi honetan. Aurreko legealdian 27 izan ziren. Sartu ginenean Udalaren egoera ekonomikoak kezkatzen gintuen. Kudeaketa zorrotza egitea zen gure aldarrietako bat, eta, alde horretatik, egoerari buelta eman diogu. Gizarte zerbitzuei buelta handi bat eman diegu; saila bera indartu dugu eta programa berriak abian jarri dira. Hezkuntzan ikastetxe berria egiteko eta Sagarbideko pista estaltzeko konpromisoa sinatu dugu. Udalak berak Aita Mari ikastetxeko aterpe eta jolasleku berriak egingo ditu. Enplegu eta ekonomia sustapenean pauso handia eman da. Legealdi hasieran eskualdeko bost udalerriok konpromisoa hartu genuen Udal Elkartearen bitartez programa jakin batzuk martxan jartzeko, eta horiek fruituak eman dituzte. Bestetik, inguru atsegin eta irisgarria izateko pausoak ere eman dira.\nZure ustez, zein Zumaiak dituen erronka handienak etorkizun hurbilean?\nAmaitzear den legealdi honetan Arau Ordezkatzaile berriak egiteko plana jarriko da abian. Herria nola hazi proiektatuko duen dokumentua izango da. Bestalde, azpimarratu nahi dut Aldundiak San Juan Egoitzan birgaitze lanak egingo dituela: plaza gehiago eta espazio berriak sortuko dira.\nZein dira EAJ-PNVren ardatz nagusiak hauteskundeei begira?\nArdatzak legealdi honetatik markatuta ditugu, eta horiekin jarraituko dugu lanean. Gizarte zerbitzuek lanketa handia eskatuko dute. Hezkuntzan iruditzen zaigu lan handia egin dela, eta gaur egiten diren lanek etorkizunera begira garrantzia izango dute. Enplegua izango da beste ardatz bat, eta inguru atsegin eta irisgarriaren aldeko lanean jarraituko dugu, bizi kalitate ona eskainiko duen herria izateko.\nGai konkretuetara jota, etxebizitzaren gaia dugu. Etxebizitza gutxi dago herrian, oso garestiak, eta alokairuaren prezioek ere gora egin dute.\nLegealdi honetan Torreagaberri hitzarmena sinatu dugu. Horren arabera, 50 etxebizitza babestu eta beste 50 tasatu egingo dira. Bestetik, alokairu beka jarri dugu martxan gazteei zuzenduta. Programa honek duen berezitasuna da etxebizitzak partekatzea sustatzen duela. Alokairuaren % 75 estaltzera hel daiteke. Erabilera komertziala duten lekuetako etxabeetan etxebizitzak ateratzeko lanketa egitearen beharra ere ikusten dugu. Etxebizitza hutsei dagokienez, Eusko Jaurlaritzak lege berri bat onartu du, udal guztietan aplikatu beharko da, eta etxebizitza huts horiei tasa berri bat ezarriko zaie.\nKulturara salto eginda, hor dugu Komentua. Aspaldi pasa zen Udalaren eskuetara, baina oraindik erabaki gabe dago zer egin.\nEsan nahiko nuke bi eraikin pasa direla udal patrimonioaren eskuetara legealdi honetan: estazio zaharra eta Erkibe etxea. Hausnarketa sakona egin behar dugu, herriak zer behar dituen eta zer lokal ditugun jakiteko. Komentuari dagokionez, jakitun izan behar dugu zer dimentsio dituen, eta edozer egitasmo mahai gainean jarri aurretik, jakin behar dugu babestua dagoela, eta edozer gauza egiten dela ere diru kopuru handia beharko dela.\nGero eta gizarte zaharragoa dugu, eta gero eta behar handiagoak ditu. Bestalde, pobreziatik atera ezin duen jendea ere badago.\nZahartzaroari dagokionez, programa asko jarri ditugu martxan aurreko legealdian, eta programa horiei jarraipena ematea da helburua. Adinekoen behatokiak txosten oso interesgarria prestatu du horren inguruan. Pobreziaren gaia aipatzen duzunez, langabezia tasak behera egin duen heinean, beste adierazle batzuek (Janari Bankoa, laguntzak jasotzen dituzten onuradunen kopurua, etab.) ere beheranzko joera hartu dute. Garbi dago langabezi tasak behera egin duela, eta pozik gaude. Baina ezin gara geratu, geratzeak atzera egitea dakarrelako.\nKirol ekipamenduen inguruko proposamenak aurkeztu zenituzten martxoan, epe luzera begira. Epe laburrera begira, ba al duzue proposamenik?\nUdalean sartu ginen unetik kiroldegirako inbertsio partida igo dugu. Lehen 15.000 euroko partida zegoen, eta 2018an 200.000 euro gastatu ziren hobekuntzetan. Asko erabiltzen da, eta ikusita gizartea nola ari den aldatzen, erabiltzaileen kopuruak gora egingo du zalantzarik gabe. Legealdi honetan bi azterketa enkargatu ditugu. Iruditzen zaigu inbertsioekin jarraitu behar dugula, baina kirol ekipamendu berri eta handiagoetan lan egin behar dugu zumaiarron ongizatea bermatzeko.\nAste Santu honetan ere bisitari andana izan dugu herrian, eta turismoak eztabaidarako gai izaten jarraitzen du.\nTurismo Plana martxan jarri dugu legealdi honetan. Plan hori egin eta gero ez dakit halako eztabaidarik dagoen. Guretzat turismoa aukera bat da, iruditzen zaigulako merkataritza sustatzeko erreminta dela. Bestetik, turismoa bera guretzat, herri bezala, baliagarria da gure historia, gure kultura ezagutzera emateko. Legealdi honetan Enigma bizia programa jarri dugu abian, euskara ardatz duena. Turismoaren ezbai horretan aparkalekuen erregulazioa jarri dugu martxan legealdi honetan. Lanketa handia izan da, asko kostatu da, eta iruditzen zait egin beharreko lana zela.\nLangabeziak behera egin du, baina azkenaldian enpresa batzuek ateak itxi dituzte. Ekonomiaren aldetik zer proposatzen duzue?\nUdalak berak ekonomia eta enplegu sustapenean baditu eskumenak, baina azpimarratu nahi nuke gai honi eskualde moduan heldu beharko geniokeela. Langabezi datu horietan emakume eta gizonezkoen artean bi puntu portzentualen diferentzia dago. Fokua jarri behar dugu hor hurrengo legealdian.\nKomertzioari dagokionez, denda dezente itxi dira azkenaldian.\nHauteskunde programan herriko merkataritza eta bizitza bultzatzen lagunduko duen proiektu bat daramagu. Erkibe aurreko orubea, Ignacio Zuloaga plaza eta Gurrutxaga plaza artean espazio handi bat sortu nahi dugu. Espazio horretarako aterpe polibalente bat planteatzen dugu. Espazio hori baliagarria izan daiteke ostegunetako merkatua bertara eramateko. Lehen sektorea sustatzeko espazio polit bat ere sor dezakegu, produktu lokalari balioa emateko.\nProposamen zehatzak ere baditugu. Bi haurreskolak bateratzea eta Sagarbidera eramatea planteatzen dugu. Gernika parkean lurrazpiko aparkalekua egitea jasotzen dugu. Portu Saileko eremua da, eta elkarrizketak zabalik daude. 300 aparkaleku joango lirateke bi solairutan banatuta. Zumaia eta Oikia bidegorriz lotzeko konpromisoa ere jasotzen dugu.\nIzen-abizenak: Oier Korta Esnal. Zumaia, 1972.\nLeku bat munduan: Tibet eta Zeelanda Berria ezagutzeko gogoa dut.\nJanari bat, edari bat: arrautza frijituak eta sagardoa.\nLiburu edo idazle bat: Eduardo Punset.\nPelikula bat: Billy Elliot.\nMusikari bat: Janis Joplin.\nPolitikan noiz arte: datorren legealdira arte.\nHitz gutxitan, beste alkategaiak nola definituko zenituzke: Iñaki eta Patricia ez ditut ezagutzen, bistaz bakarrik. Arritxu Marañon: politikari petoa, borrokalaria.


Ibaiondoko barrutiak Gizazinea ekimena jasoko du ostiraletik aurrera - Uriola.eus\nIbaiondoko barrutiak Gizazinea ekimena jasoko du ostiraletik aurrera\nuriola.eus 2017-03-15 09:00 Kultura-aisialdia Bilbo\nGizazinea programaren beste edizio bat abiatuko da ostiralean. Programa martxoaren 31ra arte luzatuko dute, Ibaiondoko barrutiko hainbat lekutan, San Frantziskoko Udaltegian, Bidebarrietako Liburutegian, BilbaoArten, eta Ibaialdeko eta San Adriango liburutegietan, besteak beste.\nCaostica elkartearen lankidetza duen ekimenaren barruan, ikus-entzuleei, gizarte errealitate eta arazo desberdinetara hurbiltzeko aukera emango dieten film laburrak eta luzeak –dokumentalak eta fikziozkoak– eta solasaldiak eta musika eta beste arte proposamen batzuk eskainiko dira.\nGizazinea programak, arte eta ikus-entzunezkoetako sormenarekin lotu nahi ditu balioetan oinarritutako hezkuntza eta giza eskubideak, gaurkotasuna duten gai batzuetara hurbiltzeko, emakumeen berdintasunaren alde aurrera daramaten borrokara, aniztasun funtzionalera, askatasun ezera, indarkeria instituzionalera edo babesera, besteak beste, zinearen, arte plastikoen, musikaren edo literaturaren bitartez, gogoeta, solasa eta tolerantzia sustatzeko xedez.\nOstiraletik aurrera Juan Torre argazkilariaren Imagenes para tocar erakusketa bisitatu ahal izango da San Frantziskoko Udaltegian. Gainditze proiektu bat, erronka bat, da. Erakusketak, artearen historiarekin izandako 40 hitzordu zati jasotzen ditu, izoztuta. Ukitzeko irudiak erakusketa horrek, irudiei erliebea ematen dien inprimaketa teknika berritzailearen garapena erakusten du. Begiratzeko modu berria, aurrerapen teknologikoari esker. Argazkira hurbiltzeko beste modu bat, eskuak aurrean direla.\n1987an, gaixotasun larri baten ondorioz (Beçheten sindromea) Juan Torrek alde batera utzi behar izan zuen bere lanbidea denbora tarte batez. 1991n Organizacion Nacional de Ciegos Españoles (ONCE) erakundeko kide egin zen, eta une honetan %8 baino ez du ikusten ezkerreko begitik, baina hori ez da oztopo izan banakako eta taldeko erakusketak egiteko zenbait aretotan eta museotan (1998 – 2014). Erakusketa ostiralean inauguratuko da, arratsaldeko 20:15ean, eta Getxoko argazkilaria bertan egongo da.\nZine programazioaren zati nagusia ere ostiral honetan hasiko da, Bilboko Dokumentalen eta Film Laburren Nazioarteko Jaialdiaren - Zinebiren azken edizioan ikusi ahal izan diren zenbait film laburren –dokumentalak eta fikziozkoak– emanaldia jasoko duen saioarekin, arratsaldeko 19:00etatik aurrera, San Frantziskoko Udaltegian.\nZine programazioaren barruan azpimarragarriak dira, gainera, orain denbora gutxi egindako zenbait lan, askatasunik gabeko pertsonak gizarteratzerako Suediako ereduan, mundu osoan gehien miresten denetako batean, zentratzen den Gabriel Gonzalez – Andriok zuzendutako Second Chance, besteak beste. Filma martxoaren 21ean ikusi ahal izango da, arratsaldeko 19:00etan, San Frantziskoko Udaltegian, eta emanaldiaren ondorengo solasaldian filmaren zuzendaria eta Miguel Yuste, Bidesariko, aldaketa prozesu horretan guztian kolektibo horri laguntza ematen dion elkarteko, kidea, arituko dira.\nHurrengo egunean, leku berean, eta arratsaldeko 19:00etan, baita ere, Marc Crehuetek zuzendutako El rey tuerto filma eskainiko da. Kasu honetan ere, zuzendaria emanaldiaren ondorengo solasaldian egongo da. Lana Davidengan, gomazko pilota batekin manifestari bati begia errementatu dion istiluen aurkako poliziarengan, zentratzen da. Kasualitatearen ondorioz, manifestari hori, Nacho, bere etxean agertuko da gau batean, eta bertan, gizarteko rolei eta egiaren bilaketari buruzko komedia garratza hasiko da.\nZine programazioak oso gai anitzeko beste lan batzuk ere jasotzen ditu, Iratxe Mediavilla Elorrioko zinegilearen Argi (2016, 85´) proiektu autofinantzatua –euskaraz– garai frankista neskato baten begietatik erakusten duena. Filmaren ondorengo solasaldian, zuzendariaz gain, Amara Monasterio argazki arduradunak hartuko du parte. Filma martxoaren 24an ikusi ahal izango da, arratsaldeko 19:00etan, Bidebarrietako Liburutegian.\nZine saioek beste lan batzuk ere jasoko dituzte, Parisko auzo bateko arraza eta kultura gatazkei buruzko Tony Gatlifen Geronimo, bi orduz Bob Marleyren bizitzatik eta lanetik ibilbidea egiten duen Kevin MacDonalden Marley, eta Bigarren Errepublikako ministro aukeratua izan zen lider anarkistari buruzko Jean-Michel Rodrigoren Federica Montseny, L’Indomptable. Federica Montseny osasun sistema unibertsala ezartzen ahalegingu zen, eta metodo antikontzeptiboei eta ama ezkongabeen eta prostituten eskubideei buruzko legeak planteatzen ausartu zen.\nBerrikuntza gisa, edizio honek umeei zuzendutako bi animaziozko zine saio jasotzen ditu, Ibaialdeko –martxoaren 29an– eta San Adriango –martxoaren 30ean– udal liburutegietan, Caostica Film Labur eta Bideoklip Nazioarteko Jaialdiko film laburren aukeraketarekin.\nProgramazioak, Aullidos de Otxar taldearen –auzoan sortutako antzerki komunitario taldea– La vida en una maleta lana ere jasotzen du. Lan horretan, 50eko hamarkadan Galiziatik, Burgosetik edo Extremaduratik etorri ziren eta, lehenengo Los Caños, Monte Banderas edo Enekuri gaina bezalakoetan zeuden infra-etxebizitza multzoetan bizi ostean, 60ko hamarkadan Otxarkoagara heldu ziren bertako biztanleen testigantzak jartzen dira eszenatokian. Tokiko istorioa izateaz gain, euren lurra utzi eta etorkizun hobea bilatzera doazen pertsonen sentimenduei eta emozioei buruzko istorio unibertsala ere bada.\nOhikoa denez, programari jai batekin emango zaio amaiera. Oraingo honetan, festa horretan Tode, Mudafasah Beatbox Jam Session, Aiala & DJ Mudo eta Big Sound Boy arituko dira Kremlin Aretoan, martxoaren 31n, gaueko 22:00etatik aurrera. Festa horrek Rap, MC eta beatbox barruko eszena berriko puntako figura batzuk ere izango ditu.\nJarduera guztiek sarrera librea izango dute, leku guztiak bete arte.\nInformazio gehiago hemen: www.kulturabarrutik.eus


Unibertsitateek Afrikarekin Nazioarteko III. Topaketak goi-mailako 110 ikastetxetako ordezkariak bilduko ditu | Consumer\nUnibertsitateek Afrikarekin Nazioarteko III. Topaketak goi-mailako 110 ikastetxetako ordezkariak bilduko ditu\nEspainiako eta Afrikako unibertsitateen arteko ezagutza, lankidetza eta lankidetza indartzea du helburu\nUnibertsitateen eta Afrikaren arteko III. Nazioarteko Topaketa Kanaria Handiko Las Palmas Unibertsitatean (ULPGC) izango da, eta Afrikako 70 unibertsitatetako eta Espainiako 40 unibertsitatetako ordezkariak bilduko ditu urriaren 10etik 14ra. Ekitaldian izango dira, besteak beste, Angel Gabilondo Hezkuntza ministroa eta Graça Machel Nelson Mandela Nobel Saridunaren emaztea.\nTopaketaren hirugarren edizioak Madrilen (2007ko urria) eta Maputon (Mozambike, 2008ko urria) egindako aurreko edizioetako lanak jarraitzea du helburu. Espainiako eta Afrikako unibertsitateen arteko ezagutza, lankidetza eta lankidetza indartzea du helburu, lankidetza-estrategiak harmonizatuz. Goi-mailako hezkuntza finkatzeko laguntza ere bilatzen du, unibertsitateen potentzialtasunak eta eskaerak baloratuz, sinergiak sortuz eta lankidetza-esparru asertiboak identifikatuz.\nUrriaren 10ean, igandea, Nelson Mandelaren ULPGCk Honoris Causa Doktore izendatzeko ekitaldi ofiziala egingo du. Aitortza Graça Machel emazteak jasoko du, beteranoa ezin baita lekualdatu adinagatik.\nAfrikako eta Espainiako unibertsitateetako ordezkariek lan-saioak egingo dituzte urriaren 11n eta 13an. Goizean, Unibertsitateko Paraninfoan, osoko bilkuran, eta arratsaldean, hainbat taldetan, osasunari, urari, energiari, migrazioei eta giza eskubideei edo iraunkortasunari buruzko gaiak eztabaidatuko dira. Ondorioak urriaren 14an Paraninfon egingo den amaierako saioan aurkeztuko dira.\nEspainiako Unibertsitateetako Errektoreen Batzordeak (CRUE) sustatu eta Universiak abalatzen ditu jardunaldiak. Aurten, ULPGCko Nazioarteko eta Erakunde Harremanetarako Errektoreordetzak antolatuko du. Garapenerako Nazioarteko Lankidetzarako Espainiako Agentziak (AECID) finantzatu du, eta Casa África, universidad.es, Kanarietako Gobernua, Kanaria Handiko Kabildoa, Kanaria Handiko Las Palmasko Udala eta Las Palmasko Unibertsitateko Kanariar Uharteen Fundazioak parte hartu dute.\nAfrika ezagutza lankidetza unibertsitateak


Gizartearen transformazio digitalean euskaratik eragitea izango da PuntuEUSen hurrengo hirurtekorako xedea - Domeinuak .eus\nGizartearen transformazio digitalean euskaratik eragitea izango da PuntuEUSen hurrengo hirurtekorako xedea\nUrt 26, 2021\nHazkundeari eutsi eta urtarrilean gainditu da 12.000 domeinu-izenen langa.\nBalantze ona eginez eta asmo eta erronka berriekin abiatu du PuntuEUSek urtea. Izan ere, PuntuEUS 2020 plana itxitzat eman eta PuntuEUS 2021 – 2023 plan estrategikoa abiatzea onartu du PuntuEUS Fundazioaren patronatuak.\nItxi berri den aldiak oinarriak ezarri eta .EUS domeinua komunitatean zabaltzea zuen helburu. “Ez dago zalantzarik helburuak arrakastaz bete direla. .EUS domeinuak gure gizartean lortu duen onarpena eta presentzia handia da. %242 hazi da domeinua epealdi honetan, domeinu kopurua ia hirukoiztuz eta 4.903 domeinu izatetik 11.927 domeinu izatera pasaz” azaldu du Josu Waliñok, PuntuEUSen zuzendariak. Urtarrilean gainditu da 12.000 domeinu-izenen langa.\n“Esan daiteke, beraz, PuntuEUS Fundazioak 2016-2020 epealdirako landutako plan estrategikoan aurreikusitako emaitzak gainditu dituela: fundazioaren, domeinuaren eta euskarak ingurune digitalean izan beharreko garapenaren oinarriak ezarri eta etorkizunerako aukerak zabalduz”, gaineratu du Waliñok.\nItxi berri den plan estrategikoa abiatzeko hartu zuen Iñaki Goirizelaiak Joan Mari Torrealdairen eskutik lehendakaritzaren lekukoa. Datozen urteetan ere Goirizelaiak jarraituko du lehendakari karguan, UPV/EHUren ordezkari gisa. PuntuEUS Fundazioaren patronatuko gainerako kideak ere mantenduko dira: Kontseilua, Euskal Idazleen Elkartea, EKE, ESLE, Euskaltel, Euskaltzaindia, EITB eta PuntuEUS Elkartea.\nIbilitako bideari jarraiki gizartearen transformazio digitalean euskaratik eragitea izango da PuntuEUSen hurrengo hirurtekorako xedea. Horretarako lau arlo edo erronka nagusitan jarriko dira indarrak: gizarte digital euskalduna, domeinua, industria digitala eta kudeaketa aurreratua.\nJosu Waliño, PuntuEUSen zuzendariaren hitzetan, “gaur egun euskal gizarteak bizi duen egoerari erantzuten dion plana garatu dugu. Gizartearen transformazio digitala bizitzen ari gara, eta, guk, erronka horri euskaratik erantzuten lagunduko dion egitasmoa garatu dugu, gizartearen transformazio digitalean euskara eta .EUS domeinua gako izan daitezen”.\nDatozen urteotan PuntuEUS Fundazioak euskararen estrategia digitalean sakonduko du, industria digitalaren sektorean euskaratik eraginez. .EUS domeinua da horretarako tresna nagusia, eta, helburua .EUS euskararen lurralde digitalean nagusi izatea da. Horretarako, domeinuaren zibersegurtasuna eta kalitate irizpideak areagotuko dira domeinuaren zabalkundea indartuz. Era berean, industria digitalean errotzen, domeinuen nazioarteko sektorean egoten eta eragiten jarraitzea da asmoa.\nIngurune digital globalizatuan euskararen erabilera balioetsiko duen gizartea erdiestea ere erronka handia da. Horregatik, egituratik hasi eta edozein ekimenetan elkarlana eta gardentasuna sustatzen du PuntuEUSek. Lantalde sendoaren inguruan duen komunitatea askotarikoa da eta izaera hori naturaltasunez onartu eta sustatzen du.


Brunch & Learn: berrikuntza lortzeko proiektuak kudeatu — TUlankide MONDRAGON\nBrunch & Learn: berrikuntza lortzeko proiektuak kudeatu\nOtsailaren 24an egingo da Brunch & Learn edizio berria, Mondragon Unibertsitatearen eskutik; eta aukera izango da Euskadin garatzen diren proiektuen tipologiari buruz eztabaidatzeko.\nProiektuak oinarrizko tresna dira erakundeetan berrikuntza eta aldaketa bultzatzeko. Mundu mailako erreferentziazko enpresek diotenez, negozioen bolumenaren P baino gehiago proiektuetan oinarritzen da, eta proiektuek produktu, zerbitzu eta soluzioen esparru handi bat estaltzen dute.\nBaina, zein da euskal enpresen errealitatea eta nolakoak dira beraien emaitzak? Otsailaren 24an aztertuko da egingo den Brunch & Learn edizio berrian, Mondragon Unibertsitatearen eskutik; eta aukera izango da ezagutza zabaldu eta honi buruz eztabaidatzeko:\nEuskadin garatzen diren proiektuen tipologia.\neuskal enpresen heldutasuna proiektuen kudeaketari dagokionez.\nEuskadiko proiektuen betetze maila eta ateratzen diren ondorioak.\nprofesionalek esparru honetan dituzten erronka eta kezka nagusiak.\nproiektuen kudeaketaren arrakastarako faktoreak.\nEkitaldia Zamudioko Parke Teknologikoan egingo da eta hauxe da egitaraua:\n9:40 - 10:00 - Proiektuen kudeaketako heldutasun inkesta egiteko pausuak.\n10:00 - 11:00 - Inkestaren emaitza, proiektuen arrakastarako faktoreak eta etorkizuneko erronken inguruko aurkezpena eta eztabaida.\n11:00 - 11:30 - Ondorioak eta eztabaida\n11:30 - 12:00 - Kafea eta networking-a


Europa zergatik eta zertarako? | Europa zergatik eta zertarako? – iparraldekohitza\nAnitz mintzatzen ginen Europaz Erasmusen. European Politics irakasgai bat ukan nuen, eta han, behin eta berriz errepikatzen ziguten ideia zen, Europar Batasuna indartu eta hobetu behar zela. Mundu mailako gure lekua Europan zela, eta hori izan behar zela gure eragite markoa. Erasmuseko lagunekin ere, usu mintzo ginen politikaz, eta iritzi orokorra hori zen: nazionalismoak gainditu eta lan egin dezagun elgarrekin, eraiki dezagun Europa hobe bat; Nazioen Europa baino, “jendeen Europa”.\nEuskal Herrian bi ideiak entzuten dira. Europar Batasuna, kapitalisten markoa dela, interes kapitalistak defenditzeko sorturiko markoa den heinean. Aldi berean, Europar Batasuna legitimatzen dute batzuek, gure eskubideak, gure hizkuntzarenak eta herriarenak errekonozitzeko bide delakoan.\nNik uste dut hausnarketa eta eztabaida sakona egin beharko genukeela, Europa gure borroka markotzat definitzeko orduan. Zergatik eta zertarako argi ukan behar dugu. Botere kapitalista marko horretan antolatzen bada, gu ere marko horretan antolatzea da eraginkorrena?\nNik ez dut Europako markorik nahi, gure interes ekonomikoak babesteko. Txinaren eta Estatu Batuen potentzien aitzinean bere tartaren zatia borrokatu nahi duen Europarik ez dut nahi. Nik dakita zein neurri, zer aliantza eta zer diskurtso asmatuko dituzten, boteredunen interesen defentsan, gu denek kolabora dezagun. Eta zenbat jendek defendatu, eta eginen dituen bere, diskurtso horiek? Etorkinak arazo direla pentsatzera eramanen gaituzte, Txinaren potentziaren aitzinean Europearren interesak babesteko ari direla, merkatuko arauak gure onerako hobetzen dituztela… Analisi on bat egitea beharrezkoa da, diskurtso eta ekintzen gibelean egiazki zer interes badiren ulertzeko. Eta zoritxarrez, gehien-gehienen gibelean, bertako boteretsuenen interes ekonomikoak gailentzen dira.\nBaina guk beste molde batean ikusi behar dugu mundua, beste betaurreko batzuk eraiki behar ditugu mundua ulertu eta munduan bizitzeko. Ez dugu interes ekonomikoetan pentsatu behar, ez eta interes indibidualistetan ere (“enea, ene herrikoa, gure interesak babesteko Europa”). Balio humano eta kolektiboetan pentsa dezagun mundua! Txinako langile esplotatuen arazoak gure arazoak dira, maputxeen eta etorkinen egoerak gure arazo diren bezala.\nUste dut, Europako markoa baliagarri egiten ahal zaigula, Europa mailan antolatzen diren botere kapitalistak kolpatzeko. Baita, Europako estatu kapitalista hauek modu bertsuan eginen dizkiguten erasoen aitzinean, langileen arteko autodefentsa eta elkartasun sarea antolatzeko ere.\nHala ere, uste dut, alde batetik, agian ez direla erdigune inperialistan sortuko, mundu mailan, kapitalismoa sakonen kolpatzeko baldintzak (nahiz eta, ezinbestean Europan ere sortu beharko diren kapitalismoa kolpatzeko foko garrantzitsu batzuk). Beste alde batetik, argi izan behar dugu, kapitalismoaren bihotza den Europa honetako langileak, kulturalki kapitalismoaz arrunt kutsatuak garela, bai bizi moldez, baita pentsatzeko, izateko eta harremantzeko eraz ere. Beraz, segur aski, balio humano eta kolektiboagoek gidatuko duten mundu eredua eraikitzeko bidean, beste herrialde batzuei so eta horien gibeletik joatea egokituko zaigu.\nHaatik, guk ere, gure herrian, baditugu lehengai anitz; badugu borrokari nondik heldua. Badugu komunitate izaera eta borroka historia azkar bat, elkartasun eta engaiamendu kultura bat, baita zapalkuntza desberdinen bisibilizazio egoera bat ere. Nik uste dut, lekuan lekukoari helduz erein behar dela borrokarako hazia, gero besteei zerbait eman eta besteengandik elikatzeko gisan.\nZergatik eta zertarakoa argi ukanez eta baldintzak analizaturik erabaki beharko dugu, zein mailatan norekin, lehenetsiko dugun elkarlana.\nMomentu honetan, baditugu, munduko beste ertzetako borroketatik elikatu, eta elkartasuna gorpuzteko aukera ederrak. G7koak ere, ate joka ari zaizkigu, Europa mailan antolatzeko parada etxe atarira ekarriz. Baina herrian dugun ama oretik hazten segitu behar, handik eta hemendik egoki hartu eta emateko!


Noiz hasiko dira trenak? | RayHaber | raillynews\nHasieraTURKEYCentral Anatolia Region06 AnkaraNoiz hasiko dira trenak?\n19 / 05 / 2020 06 Ankara, Central Anatolia Region, RAILWAY, GENERAL, Tren azkarra, GOIBURUKO, TURKEY\ndenean prestatzea izango trenak hasteko\nTCDD Tasimacilik Abiadura Handiko Trena (YHT), eskualdeko trenaren eta eskemaren treneko zerbitzuak berriro martxan jartzeko asmoa du, koronavirusaren agerraldiaren ondorioz eten egin baitira, ekainean aldaketarik gertatzen ez bada.\nArau batzuk "trantsizio aldirako" ezarri ziren. Horren arabera, trenek ehuneko 50 edukiera duten bidaiariek eramango dituzte. Maskaratu gabeko bidaiariek ez dira trenetara eramango. Bidaiariek sarrerak aldez aurretik eskuratuko dituzte. Erosi duten eserlekuan bakarrik eseriko da. Ezin izango du beste eserleku batean bidaiatu. Sarreren prezioetan ez da aldaketarik gertatzen. Trenak desinfektatuko dira.\nHona hemen trenei aplikatu beharreko arau berriak\nTrenak eserleku hutsak izango ditu bagoien atzean "\n"Trenek ere ehuneko 50eko edukiera izango dute. Bizkarrean osasunerako eserleku hutsak egongo dira. Laguntza ekonomikoa eta psikologikoa behar du herritarrak aldi berrira ohitzeko. Berreskuratzeko sakrifizioak egin behar dira. Ikerketen arabera, aire konpainiak ezingo du urtarrileko zifrak harrapatu datorren urtaro honetan ere. Antzeko irudiak daude trenean. Nazioaren bizitza aldatu egingo da.\nHark adierazi du trenen eserlekuak antolatuta zeudela eserlekuen arteko distantziak egokitzeko, distantzia sozialaren arauen arabera, TCDD Taşımacık AŞek kudeatutako YHT Coranavirus-ek. YHT hegaldien sarreren salmenta, ekainaren erdialdean hasiko da, interneten izango da.\nTokiko Tranbia Samsunen hasten denean\nTCDD Tren zerbitzuek YHT linea osatzen dute.\nNoiz hasiko dira Laguntza eta Langabezia Aseguruen Ordainketak?\nErzincan-Trabzon Trenbide Proiektua Noiz hasiko da\nTrabzon Light Rail System proiektuak noiz hasiko da\nKaraman-Konya Abiadura Handiko Tren Hegaldiak Urte hau hasiko da\nAbiadura handiko tren zerbitzua Istanbuletik probintzietara abiatuko da!


Inditexek 859 milioi ordaindu dizkio Amancio Ortegari dibidenduetan - Ekonomiaren KZ\nInditexek 859 milioi ordaindu dizkio Amancio Ortegari dibidenduetan\nInditexen sortzaile eta lehen akziodunak, Amancio Ortegak, 859 milioi euro jaso zituen astelehen honetan, Inditexek bere akziodunei ordainduko dien urteko lehen ordainsariagatik, hau da, Galiziako enpresaren dibidenduetan aurten kobratuko duenaren erdia, Marta Ortega alaba konpainiako presidente izango duen lehen ekitaldia.\nZehazki, enpresariak 1.718,64 milioi euro jasoko ditu aurten konpainiaren dibidendu gisa, aurreko ekitaldian kontzeptu horrengatik jaso zituen 1.294 milioien gainetik. Guztira, konpainiak 2.898 milioi euro ordainduko dizkie aurten akziodunei, dibidendua % 33 igo ondoren, akzioko 0,93 euroraino.\nHorrela, administrazio-kontseiluak akzioko 0,93 euroko dibidendua proposatuko dio akziodunen batzarrari (2020an baino % 33 gehiago). Dibidendu hori 0,63 euroko dibidendu arrunt batek eta akzioko 0,30 euroko ezohiko dibidendu batek osatuko dute.\nDibidendu hau bi ordainketa berdinetan banatuko da: 0,465 euro maiatzaren 2an eta 0,465 euro azaroaren 2an.\nHorrez gain, Kontseiluak erabaki du akzio bakoitzeko 0,40 euroko ezohiko dibidendua ezartzea 2022ko ekitaldirako, eta dibidendu arruntari gehituko zaio, 2023an zehar banatzeko.\nInditexen sortzaileak 859 milioi euro dibidendu jasoko ditu gaur Pontegadea Inversiones eta Partler sozietateen bidez, ehun-taldearen % 59,294 kontrolatzen baitu. Inditexen dibidendu batzuk higiezinen sektorean inbertitzen ditu.\nIzan ere, Ortegak duela egun gutxi bere ondasun higiezinetako inbertsioak indartu ditu Glasgowko (Eskozia) bulego eraikin bat erosita 200 milioi liberaren truke (237 milioi euro inguru), hau da, aste honetan Inditexen dibidenduagatik jasoko duenaren ia herena.\nZehazki, Pontegadea UKren bidez, Bothwell Streeteko 177. zenbakian dagoen eta HFD Taldearen jabetzakoa den eraikin hori eskuratu du, Eskozian bulego-aktibo bakar baten salmenta handientzat jotzen den eragiketa batean.\nBestalde, Ortegak Londresen presentzia indartu zuen joan den udan Ingalaterrako hiriburuan eraikin berri bat erosita, St. James, 190 milioi liberaren truke (220 milioi euro).\nOrtegak Espainiako higiezinen agentziarik handiena du, eraikin handien erosketan eta kudeaketan zentratua, eta higiezinen aktiboen zorroa batez ere bulego-eraikinek osatzen dute, egoitzakoak ez direnak, Espainiako, Erresuma Batuko, Ameriketako Estatu Batuetako eta Asiako hiri handien erdigunean daudenak.\nBestalde, Sandra Ortega alabak (Galiziako enpresaren % 5,053 du) 146 milioi euro baino gehiago kobratuko ditu aurten Inditexen dibidenduetan, erdia astelehen honetan.\n← Atunaren arrantzak gerraren ondorioetatik libratu nahi du\nGipuzkoako enpresa-salmentek % 16 egin dute gora →


Covid ziurtagiria, aisialdirako pasaportea bihur daiteke - Ekonomiaren KZ\nEusko Jaurlaritzak baimena eskatuko dio Euskal Autonomia Erkidegoko Auzitegi Nagusiari gaueko aisialdiarekin edo jatetxearekin lotutako jarduera jakin batzuetan covid ziurtagiria eskatzeko. Gainera, 100.000 biztanleko 150 kasu baino gehiago dituzten udalerri guztiek bertan behera utzi edo aldi baterako atzeratu beharko dituzte prebentzio-neurriak betetzen direla bermatu ezin duten jarduerak.\nEusko Jaurlaritzaren Kontseiluaren osteko prentsaurrekoan, Gotzone Sagardui Eusko Jaurlaritzako Osasuneko sailburuak jakitera eman ditu intzidentzia-tasa metatua 100.000 biztanleko 150 kasutik gorakoa duten udalerriei zuzendutako neurri berriak, ekitaldi jendetsuak saihesteko edo horiek modu seguruan egiteko neurriak indartzeko.\n“Pandemiaren egungo egoerara egokitutako” neurri berriak asteazken honetan, azaroak 17, argitaratu eta indarrean jarriko den agindu berri batean jasota egongo dira, eta indarrean dagoenaren osagarri izango dira. Aldi berean, Osasun Sailak baimena eskatuko dio aste honetan EAEko Justizia Auzitegi Nagusiari jarduera jakin batzuetan covid ziurtagiria eskatzeko.\nSagarduik jakinarazi duenez, 12 urtetik gorako pertsonentzako erabilera balioesten ari dira gaueko aisialdiko establezimenduetan; musika- eta dantza-jarduerak egiten diren establezimendu edo lekuetan, hala nola kontzertuetan; edo aldi berean 50 lagunetik gorako edukiera baimendua duten pertsona-talde handietan egon daitezkeen jatetxeetan.\nAzaldu duenez, eremu horiek baloratu egiten dira “birusak transmititzeko arriskua nabarmen handitzen duten baldintzak daudelako”, hala nola elikagaiak edo edariak kontsumitzeko maskara kentzea; zarata horrek ahotsa altxatzera behartzen du, eta, beraz, aerosolen emisioa handitzera; zutik egotea eta, ondorioz, zirkulazio handiagoa; neurriak erlaxatzea; edo aireztatzeko zailtasuna, horietako asko espazio itxiak direlako.\n“Horiek dira toki horiek aukeratzeko arrazoietako batzuk. EAEko Auzitegi Nagusiaren erantzunaren zain egon behar dugu kontsulta bidaltzen diegunean “, adierazi du.\nSagarduik gogorarazi du beste autonomia-erkidego batzuk ere eskatu diotela Espainiako Gobernuari covid ziurtagiriaren erabilera orokorra ahalbidetuko duen esparrua ezartzeko, Europako beste herrialde batzuetan egin den bezala.\nEAEko Justizia Auzitegi Nagusiaren Exekutiboak zer erantzun espero duen galdetuta, Sagarduik esan du auzitegiaren erabakiaren zain egongo direla “erabateko errespetutik” eta “Euskadiko pandemiaren egoeraren jakitun eta partaide direla ulertuta”. “Gure argudioen eta eskaeraren balorazio egokia egingo dutelakoan gaude”, adierazi du.\nEusko Jaurlaritzako Osasun Sailaren ustez, beharrezkoa da urriaren 6ko Aginduaren eranskinean aurreikusitakoez gain neurri osagarriak hartzea 100.000 biztanleko 150 kasutik gorako intzidentzia-tasa metatua duten udalerrientzat.\nJarduerak bertan behera utzi daitezke\nZehazki, jarduera guztiak bertan behera uztea edo aldi baterako atzeratzea planteatzen da, edozein eremu dutela ere, baldin eta udal-agintariek aurreikusten badute 2021eko urriaren 6ko Aginduan aurreikusitako prebentzio-neurriak betetzen direla bermatu ezin izatea.\nGainera, “Interes berezia” eskatu du janaria eta edaria edatearekin lotutako jardueretan, “Maskara ez erabiltzea errazten baitu, birusa zabaltzeko arriskua areagotuz”.\nPrebentzio-neurriak mantenduz antolatzen diren ekitaldietan, barruko espazioetan zein aire zabalean, Eusko Jaurlaritzak azpimarratu du “neurriak indartu” beharko direla.\nZehazki, jendearentzako espazioa handitu behar da kontzentrazioak aurreikusten diren lekuetan; igarobideak ezarri behar dira pertsonen fluxu ordenatua errazteko; eta elikagaiak eta edariak saltzeko eta kontsumitzeko espazioak mugatu behar dira.\nAhal denean, kanpoan antolatu jarduerak. Ildo horretan, adierazi du aire zabaleko jarduerak direla seguruenak, eta covid-19a hartzeko edo transmititzeko arriskua handiagoa dela espazio itxietan eta jende askorekin.\nSagarduik jakinarazi duenez, Osasun Sailak astean bitan bidaliko du buletin epidemiologikoa (astelehenean eta ostegunean), eta horrek udalerrien egoera ezagutzeko, udalen lana errazteko eta “herritarrak pandemiaren bilakaeran duten inplikazioaz kontzientziatzeko” balioko du.\n“Osasun Sailak esparru bat ezartzen du, eta udalek, udalerri bakoitzaren egoera eta inguruabarrak ezagutzen dituztenek, aginduaren neurri mamituak ezar ditzakete”, azaldu du, erakunde guztiek Osasun Sailarekin eta Jaurlaritzarekin duten komunikazioa “arina” dela azpimarratu aurretik.\nGainera, Eusko Jaurlaritzak “komunikazio-ekintzak” jarriko ditu abian kutsatzeak geldiarazteko edo saihesteko prebentzio-neurriak ezagutarazteko, “Atzera ez egiteko helburuarekin”.\nPilota-partida batean maskararik ez egoteagatik kirol-esparruetarako neurri berriak hartuko diren galdetuta, gogorarazi du neurri horiek indarrean daudela jada, eta beharrezkoa dela “betetzea”.\nOsasun sailburuak azpimarratu du txertaketa “mugarri bat” izan dela, eta xede-biztanleriaren % 91ko estaldura lortu dela gogorarazi du. “Estaldura-datuak, oro har, onak dira, baina xehetasunetara jo behar dugu Europako herrialde batzuetan txertatu gabekoen olatua deitu dutena ulertzeko”, adierazi du.\nIldo horretan, jakinarazi du 30 eta 39 urte bitarteko biztanleriaren % 17k, 20 eta 29 urte bitartekoen % 21ek eta 16 eta 19 urte bitartekoen % 13k ez dutela jarraibide osoa jaso. “Datu horiei gehitu behar zaie hamabi urtetik beherakoek ezin izan dutela txertoa hartu, pediatriako txertorik ez dagoelako”, gogorarazi du.\nSagarduiren ustez, “Garrantzitsua da datu horiek kutsatzeen eraginarekin gurutzatzea”, eta azaldu du gaixotasunaren progresioa adin-taldeen arabera aztertuz gero, intzidentzia handiagoa ikusten dela 12 urtetik beherakoetan eta 30 eta 39 urte bitartekoetan.\nAzaldu duenez, pandemiak hazkunde-abiadura “kezkagarriarekin” egiten du aurrera, eta jakinarazi du tasen arrazoiak eta aurreko bi asteetako tasen % 50 baino gehiagoko hazkundeak pandemiaren hazkunde “bizkorra” iradokitzen dutela.\n“Hurrengo egunetarako aurreikuspenen arabera, hazten jarraituko dugu. Gorakada horri lotutako ospitale-presioa ez da lehen ikusi diren mailetara iristen ari, baina badakite inpaktu hori zertxobait berantiarragoa dela. Funtsezkoa da pandemiaren progresioa geldiaraztea adinekoetara joan aurretik “, eskatu du.\nOsakidetzako langileen txertaketari buruz galdetuta, adierazi du “oso altua” dela eta “pozik” dagoela txertoarekin, baina ehuneko ehuna izatea gustatuko litzaiokeela, nahiz eta gogorarazi duen txertoa gaur egun ez dela derrigorrezkoa.\nAzken 14 egunetan intzidentzia-tasa metatua 100.000 biztanleko 196,25 kasukoa izan da, 116 paziente plantan eta 27 zainketa intentsiboetako unitateetan, eta Sagarduik aitortu du Euskadi “duela urtebete baino hobeto” dagoela, 824 kasu baino gehiagoko intzidentzia metatua erregistratu baitu, 145 pertsona ZIUn, 516 ospitaleratu dituzte solairuan eta ez zegoen txertorik.\n“Asko aurreratu dugu gizartearen ahaleginari esker, baina ez goaz ondo. Kutsatzeek gora egiten dute eta joerak goranzkoa izaten jarraitzen du. Neurriak hartu behar ditugu atzera ez egiteko “, errepikatu du.\n← Nafarroa eta EAE nagusi etxebizitzen salerosketan\nConfebask, gobernuak eta sindikatuek pentsioetarako lortutako akordioaren aurka →\nEmakumeak, etorkizuneko liderrak Euskadin


RTVEn ez da giro • ZUZEU\nLa Haine-n topatu dugu aipaturiko eskutitza. TVEtik bidalitako posta anonimoa da, eta bertan azaltzen den bezala, bide hau aukeratu dute, ohiko komunikabideengan konfiantza galdu dutelako. Aurrez, CRTVEko langileen egoera kaskarra salatzeko orduan, edota egin izan dituzten greba eta mobilizazioen aurean isiltzea erabaki omen dute komunikabideek orokorrean.\nEspainiako gobernua publizitatea kentzeari buruz egiten ari den “interesez jositako” kanpaina izan da eskutitza idaztera animatu dituen arrazoietako bat. Bestea, herritarren gehiengoak, RTVEko langileak ongi kobratu eta lan gutxi egiten dutenaren ustea oso zabalduta dagoela.\nRTVEk berezko ekoizpeneko produktu gisa saltzen dituen produktu gehienak kanpoko produkzio-etxeen bitartez egiten omen dituzte, etxean horretarako baliabideak izan arren. Gehienak Mediapro enpresari eskatzen omen dizkiote. Eta bitartean, RTVEko 25 unitate ibiltari, eta hainbat eta hainbat langile geldirik omen daude.\nEtxeko langileekin egitea garestiagoa ateratzen omen zaio enpresari, baina langileek administrazio kontseiluak zenbakiak manipulatzen dituela salatzen dute.\nMediaprok PSOErekin dituen loturetan bilatzen dituzte ordea, langileek egiazko arrazoiak.\nLuis Fernandezek RTVEko presidente kargua hartu zuenean, zuzendaritza talde berria izendatu zuen. 97 zuzendari berri, hain justu. Batzuentzako postuak sortu zituzten. Hainbat eta hainbat profesional kanporatuak edo baztertuak ere izan ziren, zuzendari berriei tokia egiteko.\nDuela gutxi TVEko kargua utzi duen Javier Pons-ek 200.000 euroko (bere urteko soldata) kalte ordaina jaso duela ere salatzen dute.\nBitartean TVEko estudio gehienak hutsik omen eta langileei plusak murrizten dizkiete.\nEstatuak aurrekontuaren erdia ordainduko du, baina oraindik publizitatetik jasotzen zuten dirua nondik lortuko duten ere argitzeke dago.\nHemen duzue esutitza oso-osorik.\nEz da giro, ez, RTVEn.\nIrudia | RTVEn ez da giro | zz | Creative Commons By SA


Irekia Eusko Jaurlaritza - Gobierno Vasco :: “Nerabeak Krisi Garaian” biltzarraren hasiera-ekitaldia\n“Nerabeak Krisi Garaian” biltzarraren hasiera-…\n"Ez da nahikoa gazteei erreparatzea egoerak zailtzen edo lehertzen direnean; horrek gazteak arazo bihurtu besterik ez du egiten eta ez dira arazoa"\nGemma Zabaleta Enplegu eta Gizarte Gaietako sailburuak, Bibiana Aído Berdintasun ministroa ere bertan zela, Portugaleteko udalak antolatu duen "Nerabeak Krisi Garaian" biltzarraren hasiera-ekitaldian parte hartu du gaur.\nBere mintzaldian, Gemma Zabaletak azpimarratu du "asko direla gaur egungo gazteek bizi duten egoerari buruzko galderak, bere kezkei buruzkoak, harreman sistemei buruzkoak eta horretan helduok dugun eginkizunari buruzkoak".\nIldo horretan, "ezinbestekotzat" jo du erantzunak aztertzea, eta horretarako, "gazteen iritziak aintzat hartu behar ditugu eta eraikitzen ari garen mundua begi kritikoz, oso begi kritikoz, aztertu".\nHorretarako, bere ustez, udalek "zeregin eta zeresan handia dute, adin txikiko herritarrak baztertuta edo marjinatuta senti ez daitezen eta etorkizunean aukerak izan ditzaten".\nEnplegu eta Gizarte Gaietako sailburuak aipatu du gazteak "etorkizuna, aurrerapena, eta zerbait berriaren aukeradirela", horregatik "ez da nahikoa gazteei erreparatzea egoerak zailtzen edo lehertzen direnean; horrek gazteak arazo bihurtu besterik ez du egiten eta ez dira arazoa".\nBere aburuz, gazteek "hezkuntza, enplegu, kultura arloetan erronka suposatzen dute eta beren bideak emantzipazioaren, berdintasunaren eta solidaritatearen aldeko borroka laburtzen du".\nHori dela eta, Zabaletak Eusko Jaurlaritzaren konpromisoa agertu du, eta batez ere bere Sailarena, haurtzaroaren eta nerabezaroaren arloko politika indartzeko zuzendaritza berri baten bidez -Familia eta Komunitate Politikarako Zuzendaritza- eta zeharkako era batean ulertuta.\n"Horrek esan nahi du -esan du- politika horrek gazteen eta gazteentzako begirada aintzat hartzen duela arlo sektorial guztietan: hezkuntzan, osasunean, gizarte zerbitzuetan, aisialdian eta lurralde antolamenduan".\nSailburuak gazteengan bereziki eragina duten gizarte-gertakariak aintzat hartu ditu. "Erreferentzia egiten diot familiarekiko eta komunitatearekiko loturak ahultzeari edo, gizartetik baztertzeko arriskuak areagotu eta dibertsifikatzeari, berezko biografia osatzeko aukerak eta alternatibak biderkatzen badira ere".\nIldo horretan, azpimarratu du "krisialdi ekonomiko larri bateko une zailetan, hain zuzen ere, izaten dela "ziurtasun gabeko etorkizuna" planteatzen denean, eta horrek gazteak behartzen ditu beren eguneroko bizimodua "ahal duten bezala eta nostalgiarik gabe" moldatzera".\nHorixe da beren abantaila -esan du sailburuak bukatzeko-. Aurrerantz begiratu ahal dute. Erantzukizun publikoak ditugunon konpromisoa da, hain zuzen re, baliabideak eta bideak eskaintzea beren proiektuak askatasunez gara ditzaten".\nVitoria-Gasteiz, 2009ko urriaren 21a\nLehendakaria eta Asturiasko printzea Americanistas-en XV. Kongresuaren hasiera ekitaldiko buru izan dira


'Dans la maison' François Ozonen filmak irabazi du Urrezko Maskorra | Kultura | Berria\nDonostiako 60. Zinemaldia\n'Dans la maison' François Ozonen filmak irabazi du Urrezko Maskorra\nJose Sacristani eman diote gizonezko aktore onenaren Zilarrezko Maskorra, eta Fernando Truebak jaso du zuzendari onenaren saria\nEmakumezko aktore onenak Katie Coseni eta Macarena Garcia izan dira, ex aequo\n2012ko irailak 30\nEpaimahaiaren erabakiek hankaz gora botatzen dituzte, batzuetan, zinema jaialdietan kritikari, aditu edo ikusleek sari banaketari buruz egindako kinielak. Baina atzo bat egin zuten denek. Francois Ozonen Dans la maison eta Pablo Bergerren Blancanieves ziren 60. Donostiako Zinemaldiko Urrezko Maskorra, sari nagusia, irabazteko faboritoak, eta azkenean, pronostikoak baieztatuz, zinemagile frantziarrarena gailendu zen. Gainera, gidoi onenaren saria ere eman zioten, literatura irakasle baten eta bere ikasleetako baten arteko harremana kontatzen duen lanari. Adituren baten esanetan, Sail Ofizialeko maisulan bakarra izan da.\nBerger bilbotarrak ez du, ordea, triste egoteko arrazorik. Orain egun batzuk jakinarazi zioten berak zuzendutako pelikulak ordezkatuko duela Espainia Oscar sarietan, eta, atzo, berriz, epaimahiaren sari berezia eman zioten. Macarena Garcia filmeko protagonistaren rola jokatzen duen aktoreak, gainera, emakumezko aktore onenaren Zilarrezko Maskorra eraman zuen, Foxfire-ko Katie Cosenirekin konpartututa. Gizonezkoetan, berriz, Jose Sacristanek irabazi du, bigarrenez, Javier Rebolloren El muerto y ser feliz-en egindako lanagatik. Zuzendari onenaren saria Fernando Truebari eman zioten, El artista y la modelo-rengatik\nOzon izan zen gaueko garailea. Zinemagile frantziarra hirugarrenez lehiatu da Sail Ofizialean. Aurreko bietan, 2000an Sous le sable-rekin, eta orain hiru urte Le refuge-rekin, ezin izan zuen sari nagusia eraman. Aurten, ordea, bai. Filma osatzeko Juan Mayorga antzerkigilearen El chico de la última fila antzezlanean oinarritu da. Mayorga bera igo zen gidoi onenaren saria jasotzera, Ozonekin batera. Christine Vachon epaimahaiburuak modu ezin hobean gorpuztutako trama nabarmendu zuen. Urrezko Maskorra jasotzerakoan, berriz, Ozon eskerrak eman zizkien filma egiten lagundu diotenei, eta Espainiako Gobernua kritikatu zuen kultura arloan egin dituen murrizketengatik. Bide batez, «biba antzerkia, biba zinema eta biba bizitza», esan zuen Mayorgak.\nUrrezko Maskorraren irabazleak eta Mayorgak baino poz gehiago adierazi zuten Cosenik eta Garciak, eskutik helduta saria jasotzera igo zirenean. Laurent Cantet-en Foxfire-reko aktoreak filmako bere kideei, familiari eta Donostiari berari eskaini zion saria. Garcia urduri eta «pozik» zegoen, ezin kabituta. Bergerri eskerrak eman zizkion, bilbotarrak emandako rolak «gauza zoragarriak» ekarri dizkiolako, «bai arlo profesionalean, eta baita personalean ere».\nEsker ona taldekideei\nJose Sacristanek ezin izan zuen saria jaso. Halere, bideo batean azaldu zuen bere esker ona: «Mila esker epaimahaiari. Gora Donostiako Zinemaldia». Javier Rebollo zuzendaria igo zen eszenatokira haren ordez. Esan zuen aktore espainiarrak ezin izan zuela etorri, une horretan antzezlan bat antzezten ari zelako. Sacristanen bigarren Zilarrezko Maskorra da. Aurrenekoa 1978an irabazi zuen, Un hombre llamado Flor de Otoño-rengatik. Fernando Trueba, ordea, Donostian zegoen. Gustuz jaso zuen saria. Hark ere, denek bezala, taldekideei eskaini zien. «Batez ere, Jean Rochefort eta Aida Folchi». Bahman Ghobadi Fasle Kargadan /Rhino Season-i eman zioten argazki onenaren saria, eta epaimahaiak Ziad Doueiriren The Attack saritu zuen aipamen bereziarekin.\nSari horiek banatu aurretik, ordea, Dustin Hoffmani 60. urteurreneko Donostia Saria eman ziorten, pasa den igandean Oliver Sytonekin egin bezala. Aktore estatubatuarrak hunkituta jaso zuen, begiak bustu zitzaizkion, eta gutxigatik ez zioten malkoek ihes egin. Esan zuen, txantxetan, ikasle txarra zelako erabaki zuela aktore onena izatea. Eta eszenatokitik alde egin aurretik, «errespetua» eskatu zuen zinemarentzat, «100 urte baino gehiago dituen artea baita».\nBestelako sariei dagokienez, Serbitzu saria Pablo Iraburu eta Migueltxo Molinak Iñaki Otxoa de Olza zendutako mendizaleri buruz egindako Pura Vida-k eraman zuen. Horizontek saria El último Elvis-ek eraman zuen, eta Kutxa-Zuzendari Berriak, berriz, Carne de Perro-k.\nZinema Kritikarien Nazioarteko Federazioaren Fipresci saria Javier Rebollo espainiarraren El muerto y ser feliz pelikulak irabazi du. Zuzendari Berriak saileko filmak saritzen dituen Gazteriaren saria, berriz, Juan Carlos Maneglia eta Tania Schemborik zuzendutako 7 Cajas Paraguaiko ekoizpenari eman zioten. Eta Zabaltegi Perlak saileko filmen artean, ikusleen botoei esker The Sessions AEBetako filmak bereganatu du Ikusleen saria. Sundanceko jaialdian sari bera eta epaimahaiaren sari berezia eraman zituen Ben ko lanak.


OTSAILEAN ZINEMARA: ESTRENAILDIRIK HOBERENAK | Kulturaldia.com - Donostia culture & fun magazine\nIñaki Ortiz @iortizgascon · 03/02/2014\nEstreinaldi interesgarriak iritsiko zaizkigu otsailean. Oscar-etara nominaturik dauden filmak ikusiko ditugu eta baita urteko film batzuek, "Her" eta "Nebraska", adibidez.\nAurreko astean Donostian ikusi dezakegun zine alternatiboari buruz hitzegin genuen. Orain kartelerara iristen diren pelikulen txanda da eta otsaila oso mes aproposa izaten da zinemara joateko. Gainera, Oscar-etara nominaturik dauden filmak iristen dira eta martxoaren 2ko galarako prest egon behar gara. Adi egon datekin, film-banatzaileek egunak askotan azkeneko momentuan aldatzen dituztelako. Momentuz egutegia horrelakoa da:\n7 Ostirala : “Nebraska”\n2014ko pelikuletako bat izan daiteke. “Nebraska”-k, Alexander Payne-n azken filmak, sei nominazio potolo lortu ditu Oscar-etan (pelikula, zuzendaria, gidoia, protagonista, sekundarioa eta argazkia). Payne zuzendariak haren arima independientea mantentzen du Hollywood barnean lan egiten. Umore eleganteaz josiriko “Entre copas” eskeini zigun duelta urte batzuk eta Hawaiiko kale itsusiak erakutsi zizkigun “Los descendientes”-en. Txuri beltzez dator oraingoan eta Bruce Dern heldua da protagonista nagusia. Ikusi beharrezko filma zine amorratuaren karneta mantendu nahi baduzu.\n14 Ostirala: “Alabama Monroe” eta “Todo está perdido”\nSan Valentín egunean hanka sartu dezakezue eta erromantizismo ustela eta merkea aukeratu Collin Farrel jasanezinarekin (“Cuento de invierno”). Edota kaso egin nazazue eta bi estreinaldi hauek ikusi: “Alabama Monroe” eta “Todo está perdido”. Lehenengo kasuan amodioa ere badago baina plan triste batean. Belgikatik datorren filma Berlinalen sari batzuek irabazi zituen eta aktoresak, Veerle Baetens-ek, Europako Zine Saria irabazi zuen. Oscarretan Atzerriko film hoberenaren nominazioa du.\nRobert Redford atso itsura izango du… 77 urte dituelako! Baina forman dago. Gainera, “Todo está perdido” pelikulan one-man-show modura ateratzen da. J.C. Chandor-en bigarren filma da “Margin Call” interesgarriarekin debutatu ostean. Redford eta txalupa bat. Zer gehiago behar duzue?\n21 ostirala: “Her”\nOfizialki modernoa bazara ez zenuke “Her” bezalako pelikula galdu behar. Lehenik eta behin zuzendaria Spike Jonze moderno pertsonifikatua delako; anbizio handiko “Dónde viven los monstruos” bezalako pelikulak zuzendu ditu eta baita talde handien bideoklip mordoa, Arcade Fire esate baterako. Talde kanadiarraren partaide batzuek filmaren soinu-banda burutu dute. Etxeko lanak egin behar dituzu Primavera Sound-era joan aurretik. Hori guztia gutxi balitz, Joaquin Phoenixek izen bera duen Joaquín Reyesen antza du. Txantxa albo batean utzita urteko pelikuletariko bat izan daiteke. Bost nominazio Oscar-etan, Pelikula hoberena barne, gidoia (Jonzek lortu zuen azkeneko Globos de oro sarietan), soinu-banda (Arcade Fire) eta abestirik hoberena (Karen O). Puntu bitxia du eta, ohikoa den bezala, gaur egungo zinemagile interesgarrenetariko den honek estetika bikaina eskaintzen digu. Lasai: hain modernoak ez direnek ere gustokoa izango dute.\n28 ostirala: “Enemy” eta “Philomena”\nDenis Villeneuvek Zinemaldian bi pelikula aurkeztu zituen: “Prisoners”, zineman ikusi ahal izan duguna, eta “Enemy”, orain iristen dena. Villeneuvek berak dionenez lehenengoarekin dirua lortu nahi zuen, ahalik eta jende gehien zinemetara joan dadin; bigarrenak, aldiz, ukitu pertsonalagoa du. “Enemy” sail ofizialean aurkeztu zen eta publikoa bitan zatitu zuen, aurka eta alde jarriz, nire kasua esate baterako. Psikologia handiko istorioa kontatzen du, osagai surrealistak ditu eta identitateari buruzko gogoeta eskaintzen du. Saramagoren “El hombre duplicado” liburuaren adaptazioa da. Villeneuvek anbientazio itogarria lortzen du argazki zehatz bati esker eta soinu-banda ilun batekin. Ikustera bazoaz mentalitate irekia izan.\n“Philomena”-k, aldiz, lau nominazio lortu ditu Oscar-etan: pelikula, gidoia eta aktoresa hoberena (Judi Dench). Veneziako sail ofizialean ikusi genuen eta Gidoi hoberenaren saria erdietsi zuen. Drama konbentzionala bada ere, Steve Coogan komikoak idatziriko solasaldi finak ditu. Donostiako publiko objetiboa argi dago zein den. Influentzia handia duen lobbya gure hirian: Príncipe zinemetako emakume helduak. Dena dela, ikusle ororentzako gustokoa izan daiteke.


Azenarioa, arrautza edo kafe aleak: Zailtasunei aurre egiteko hiru modu — IMH\nAzenarioa, arrautza edo kafe aleak: Zailtasunei aurre egiteko hiru modu\n2020/04/17 11:31:00 GMT+2\nAzenarioa, arrautza edo kafe aleak: Zailtasunei aurre egiteko hiru modu Itxialdi honetan laguntzeko asmoz, pertsonen garapena lantzen dugun IMH-Incress taldetik ondorengo fabula zuekin partekatu eta hausnarketa egiteko gonbitea egiten dizugu. https://www.imh.eus/eu/albisteak/azenarioa-arrautza-edo-kafe-aleak-zailtasunei-aurre-egiteko-hiru-era https://www.imh.eus/eu/albisteak/azenarioa-arrautza-edo-kafe-aleak-zailtasunei-aurre-egiteko-hiru-era/@@download/image/irudia.jpg\nItxialdi honetan laguntzeko asmoz, pertsonen garapena lantzen dugun IMH-Incress taldetik ondorengo fabula zuekin partekatu eta hausnarketa egiteko gonbitea egiten dizugu.\nDagoeneko hilabete igaro da gure konfinamendua hasi genuenetik, eta gero eta aldaketa gehiagotara ohitu behar dugu, baina beti ez da erraza guk eskatu gabe datorkiguna ONARTZEA. Horregatik, pertsonen garapena lantzen dugun IMH-Incress taldetik ondorengo fabula zuekin partekatu eta hausnarketa egiteko gonbitea egiten dizugu. Eutsi goiari!\nAldaketei aurre egiteko hiru modu: Azenarioa, arrautza eta kafe-aleak\nOsasun Larrialdi honek dakartzan aldaketei aurre egiteko hiru era.\nAlaba bat kexu zen aitarekin bere bizitzaz eta gauzak hain zailak egiten zitzaizkiola ikusita. Ez nekien nola egin aurrera egiteko, eta amore emango zuela uste nuen. Nekatuta zegoen borrokatzeaz. Bazirudien arazo bat konpontzen zuenean beste bat agertzen zela.\nAitak sukaldera eraman zuen. Han hiru eltze urez bete eta sutan jarri zituen. Batean azenarioak sartu zituen, bestean arrautzak eta azkenekoan kafe-aleak. Hitzik esan gabe irakiten utzi zituen.\nHandik hogei minutura, aitak sua itzali zuen. Azenarioak atera eta katilu batera ipini zituen. Arrautzak atera eta beste plater batean jarri zituen. Azkenean, kafea iragazi eta hirugarren ontzi batean jarri zuen.\nAlabari esan zion: "Alaba, zer ikusten duzu? "Azenarioak, arrautzak eta kafea", izan zen haren erantzuna. Hurbildu eta azenarioak ukitzeko eskatu zion. Halaxe egin zuen eta bigunduta zeudela konturatu zen. Gero, arrautza hartu eta puskatzeko eskatu zion. Oskola kendu ondoren, gogortu zela ikusi zuen. Azkenik kafea dastatzeko esan zion. Alabak irribarre egin zuen bere usain goxoaz gozatzen zuen bitartean.\nAlabak galdetu zion: zer esan nahi du honek? Aitak azaldu zion hiru elementuek "ezbehar" berari aurre egin behar izan ziotela: ur irakinari, baina modu ezberdinean erreakzionatu zutela.\nAzenarioa uretan sartzean gogor zegoen, baina irakin ondoren ahul eta erraz desegiten zen.\nArrautza hauskorra zen uretan sartzean, bere oskol finak bere barne likidoa babesten zuen, baina ur irakin ondoren, bere barnea gogortu egin zen.\nKafe aleak, ordea, bakanak ziren; irakin ondoren, ura bera aldatu zuten.\n"Nor zara zu?" Galdetu zion alabari. "Ezbeharrak zure atea jotzen duenean, nola erreakzionatzen duzu?\nAzenarioa zara, indartsua dirudizu, baina zoritxarrak eta minak ukitzen zaituztenean, ahul bihurtzen zara eta indarra galtzen duzu?\nArrautza bat zara, bihotz malguarekin hasten dena? Izpiritu arina zenuen, baina heriotza, banantze edo kaleratze baten ondoren, gogorra eta zurruna bihurtu al zara? Kanpotik berdin zaude, baina garratza eta latza zara, izpiritu eta bihotz gogorrekoa?\nEdo kafe ale bat bezalakoa zara? Kafea irakitean ura eraldatzen du, mina eragiten dion elementua aldatzen du. Ura irakite-puntura iristen denean, kafeak bere zaporerik onena lortzen du. Kafe-alea bezalakoa bazara, gauzak okerrago jartzen direnean hobeto erreakzionatzen duzu eta zure inguruko gauzek hobera egitea eragiten duzu.\nEta zu hiruretatik nor zara?"


Beraz, nahiko lore yourself apaintzen dezakezu poltsa bat, ile clip edo beste osagarriak. Nahi duzu lore bat bada - lanera.\nBitxiak, egin beharko dugu, beti izan dugu modan izan. Bereziki popular dira ehuna loreak. apaingarri ereduak atxikitzeko bat egiteko.\nLehenik eta behin, jaso oihal lore bat. Hau lihoa daitezke, kotoia, zeta, bakero oihal edo beste material (kolore bakarreko edo anitzeko koloretako). Azken batean, zer egingo du zure besapean erori eta gustuko izango duzu. oihal garbia eta unwrinkled izan behar da. Egin lore bat oihal arinagoak, baina produktua hobeto trinko baita zaintzeko.\nOihal gain, guraizeak, orratza pare bat behar duzu, hari lodi, paper heavy, botoi bat da.\nereduak Egin ehun lore. hau, paper heavy plazatik moztu egin, erantsi aukeratutako ehunak, zirkulu arkatza zirkuituan forma eta moztu guraizeak. bost plazetan hala nola prestatu behar da. PETAL bakoitzak egin duzu. Neurriak plazetan jaso poltsa bat edo beste osagarri tamaina duten apaintzeko zoazen arabera, eta, jakina, zure gustura.\nTolestu oihal diagonal on plazan. Orain duzu triangelu angeluzuzen. Josi neat, nahikoa zabala ertzean stitch ereduak - bi beste triangelu alboetan bakoitzean pilatuta, beheko irudian ikusten den bezala. beste angelu batean - josteko hasteko inork triangeluaren angelu akutua, eta puntada amaitzeko behar dugu.\nPoliki poliki tira jositako eman triangelu txoko zorrotzak puntu bat bildu arte haria. Formulario lepestochek flower, ikus azpiko irudian ikusten den bezala.\nLotu ongi ondoriozko lobulua muturrak eta ez moztu haria, hasiko orratz stitching burutzeko hurrengo triangelu batean hurrengo plazan okertuz lortzen da.\nmodu horretan lan jarraituz, elkarrekin bost petaloak guztiak josi duzu, beraz, lehena eta lerro azken muturrak. Ondoren poliki-poliki altxa petaloak guztiak eta forma polit bat eman behar duzu.\nTo lore sendo, ez hautsi eta ez du inprimaki galdu zen, erantsi petaloak atzeko aldean beste hari bakoitzari. It arretaz eta poliki-poliki egin behar da hari bat ez ikusgai aurretik eta ez zuen kanpoko hondatu lore baten itxura.\nNahi izanez gero lorearen okerreko aldean itxura estetikoa ere izan, josten oihal lodi txatarra okerrak alde egiteko. zure lana barrutik akatsak guztiak ezkutatu egingo zuen.\nLore interesgarria izango estuak txatarra honek oihal berde moztu baldin eta hosto baten forma eman.\nlore baten erdian dekoratzeko izaten jarraitzen du. Horretarako, distiratsua botoia erdian josi dezakezu edo paparrekoa bat erantsi. ez lehen, ezta bigarrena, ez duzu aurkituko, kontrastatu, kolorea, larrua, Suede, velor, etab ehun trinko erdian egin ahal baduzu\nCute little zure esku propioekin egin gauzak, aspalditik popular. energia ona dute, giza osasunean eragina onuragarria izan, bere aldartea hobetzeko. Izan propietate horiek, eta bere eskuekin zapi egina loreak. Ereduak izan dela interneten webgune asko aurki daitezke. Emakumezkoen osagarriak itxura oso ederra ehuna loreak. beraientzat ereduak azkarra eta erraza da.\nEz zeuk mesedez poltsa berri bat nahi duzu? Ez presarik dirua pasatzeko erosteko. Apaindu zaharrean eta oihal lore hau egiteko. Ereduak aurkitu - ez dago arazorik. Horrez gain, ehuna koloreak, ereduak, eta beren arropa dekorazioa lan - jarduera handia du nerbio-sistema lasaitzeko.\nNola bere eskuetan tatuaje choker bat egin\nHaurrentzako puntuzko soinekoak crocheted yourself sortzen dugu\nPuntuzko Poncho hitz egin zuen: ederra, epela, dotorea\nNola bat naturaren txiki dotore izkina sortu nahi bere etxean - bonsai zuhaitz bat bere esku propioekin!\nTwine Ahuntz: master class bat. of twine Urteberri egindako artikuluak\nCacti zaintzea: lore eder bat nola hazten\nBezala "GTA: San Andreas" koadrila bat kontratatzea? Zer da ospea?\nKhachapuri multivarka ere. errezetak\nOntzi bakarreko eskulanak\nGraphics txartela Nvidia GeForce GTX 690: ezaugarriak, azelerazioa, berrikuspen\nAir Pistola MR-661k "drozd" bunker: ikuspegi orokorra, ezaugarri eta berrikuspen\nAktore Uralskiy Vladimir: biografia eta argazkia\nIdolatria - oinarritutako jainko asko gurtza on erlijio bat. Munduko Erlijioen Historia


Txinako Udaberriko Lore Diseinurik Onenaren mahai-tresneria eta oparietarako produktuen fabrikatzaileak eta hornitzaileak | FUXINGYE\nUdaberriko Lorearen Diseinurako Mahai Tresneria eta Oparietarako Gauza Onenak\nBilduma hau gure diseinu berria da Udaberriko Lorea oso elementu ezaguna da aurten. Afariko multzoan erabiltzen dugu, janaria ez ezik, zure etxea apaindu dezakeena. Konbinazio hau munduan ere oso ezaguna da.\nHau kalitate handiko oparitxoekin hornitua dago Udaberriko Lorea serieak plater, kafe multzo, katilu, te, katilu eta platera, entsaladarako ontzia, ogitarteko erretilua eta tarta standa egin ditzake eta abar, estilo hau baina produktu desberdina gustatzen bazaizu, jar zaitez gurekin harremanetan jartzeko.\nMateriala: hezur txinatar berria / hezur txinatar fina\n10,5 hazbeteko forma borobileko plater\nNeurria: Dia 26,7 * H3,7cm\n8 hazbeteko forma biribileko postre platera\nNeurria: Dia 20,2 * H3cm\n8 hazbeteko forma biribileko zopa platera\nNeurria: Dia 20,2 * H5cm\n220cc forma zuzeneko edalontzia eta platera\nKopa: Dia8.7 * H5.7cm\nPlatera: Dia16 * H1.8cm\n90cc-ko forma zuzeneko edalontzia eta platera\nKopako neurria: Dia5,6 * H6,7cm\nPlatera: Dia12.8 * H2cm\n360 ml ZD katilua\nNeurria: Dia9 * H10.5cm\nUrrunetik arakatu dugu bilduma eder hau egiten. lore honek dakarren sinbologia eta erabateko edertasunak zure elkarrizketa fantastiko guztiak sortuko ditu. Harrigarria izateaz gain, gure loreontzietako ontzi guztiak ere oso funtzionalak eta iraunkorrak dira!\nBadakigu aurkezpena garrantzitsua dela, batez ere afari-festak eta poteoak. Gure ontziek zoragarriak dira zorionak lortuko dituzula! Moderno eta garaikidea edo estilo naturalagoa gustatzen zaizun ala ez, zure gonbidatuak ikaratuta egongo dira zure platera zerbitzatzen duzunean.\nAfarirako, normalean behean konbinatzen dugu.\n24 pieza afaria\n6 pieza 10,5 hazbeteko jateko plaka\n6pcs 8inch entsalada plater\n6 pieza postre platera\n6 pieza katiluak\n20pcs afari multzoa\n4 pieza 10,5 hazbeteko plater\n4pcs 8 hazbeteko entsalada plater\n4 pieza postre platera\n4pcs 220cc kopa + 4pcs platera\n18 pieza afaria\nnahi duzun edozein elementu konbinatu eta materiala aukeratu dezakezu: portzelana, hezurrezko txinatar berria edo hezurrezko txinatar fina. malgua da eta zure mende dago.\nGARBIGAILUAK, MIKROONDA ETA Labeetarako gomendatzen da. Garbitzeko erraza da. Mahai-tresneria guztia material ekologikoa soilik erabiliz ekoizten da. Osasunerako guztiz segurua eta eguneroko erabilerarako ezin hobea da.\nopari bikaina eta gogoetatsua da lagunen urtebetetzea, Gabonak, Eskerrak emateko eguna eta gogoangarriak diren beste egun batzuk. Zure desio zintzoak eta pentsamendu atseginak harrituta geratuko dira.\nOntziratzea: kutxa marroia edo kolore kaxa, Mendebaldeko Europa, Ekialdeko Europa, Turkia, Ekialde Ertaina, Australasia, Ipar Amerika, Erdialdeko / Hego Amerika\nOrdainketa modua:L / C, T / T\nAurreko: Diseinatutako jantoki ederreko opari eta opariak\nHurrengoa: Herriko lorategien seriea


1 edo 2 ..................... LGS x 1,25 .................... 16.625,00€\n3 edo 4 ......................LGS x 1,45 .................... 19.285,00€\n>=5 ........................... LGS x 2,05 .................... 27.265,00€\n(*) LGS (Lanbidearteko gutxieneko soldata)\nJoan den urteko errenta aitorpena aurkeztu izan ezkero, horren zerga\nJoan den urtean etekin gordinak, errenta aitorpena aurkeztu ez bada.\nOhiko etxebizitzaren jabetza ez da aintzakotzat hartuko, horren katastroko balioak 200.000,00 € gainditzen ez duen bitartean.\nTitularra eta/edo bizikidetza-unitateko beste edizein pertsona ezin dira bigarren etxebizitza jabe izan, honek 30.000 eurotik gorako balio katastrala badu eta etxebizitzaren jabetzaren %50aren edo gehiagoren titularra bada.\n39/2015 Legearen 28. artikuluan eta 2016/679 (EB) Erregelamenduaren 6.1. artikuluan ezarritakoari jarraiki, Andoaingo Udalak, interesdunak horren aurka egiten ez badu, Gipuzkoako Foru Ogasunean eta NISAE elkarreragingarritasun-nodoaren bidez, salbuespena lortzeko baldintzak betetzen dituzuen egiaztatzeko behar den informazioa kontsultatuko du zuzenean eta, bereziki, honako datu hauek: aurreko ekitaldiko errenta-aitorpena; ondasun higiezinak Gipuzkoan eta probintziatik kanpo; ondare-maila eta banketxe kontu-mailak.\n2016ko apirilaren 27ko Datuak Babesteko 2016/679 (EB) Erregelamenduaren 21 artikuluarekin bat etorriz, eskatzileak bere datuak kotsultatzearen aurka egin ahal izango du, aurka egiteko arrazoiak adieraziz; eta kasu horretan, udalak dagozkion ziurtagiriak aurkeztera behartu ahal izango du.\nEskaera aurkezteko epea: azaroaren 2tik 30era


Zigorrak senide eta bizilagunei - Mundua - Berria\nZigorrak senide eta bizilagunei\nSinagogako hilketen osteko egunean, palestinarren aurkako zigor kolektiboa abiatu du Israelek\nAbdelrahman Xaludiren senideak, Israelgo Gobernuak suntsiarazitako etxean. ATEF SAFADI / EFE\nSinagogako hilketek biharamun iluna ekarri dute Jerusalemera eta Zisjordaniara. Bi palestinarrek labanekin zauritu zituzten polizietako bat ere zendu da, eta, beraz, gutxienez bost dira jada astearteko erasoaren ondorioz hildakoak. Israelek polizia operazio zabala abiatu du Jerusalem ekialdean eta Zisjordanian: lehenbiziko gauean gutxienez 21 lagun eraman dituzte atxilo, Maan berri agentzia palestinarrak argitaratu duenez; tartean gutxienez hiru adingabe daude.\nGhassan eta Uday Abu Jamal gisa identifikatu dituzten bi palestinarrak —lehengusuak, horregatik dute abizen bera— astearte goizean oldartu zitzaizkien Jerusalem mendebaldeko auzo ultraortodoxo bateko sinagogan errezoan ari zirenei. Poliziak tokian bertan hil zituen biak, baina gero hamabi senide atxilotu zituen. Haietako bederatzi aske utzi zituen atzo.\nJerusalem ekialdeko bere auzunera itzultzea alferrik du, ordea, familiak: «terroristen» etxeak eraisteko agindua eman du Israelgo Gobernuak; Abu Jamal lehengusuenak eta aurreko asteetan Israelgo herritarrak hil dituzten guztienak. Horrenbestez, Abdelrahman Xaludiren familia ere aterperik gabe utzi dute: urri amaieran autoarekin bi israeldar harrapatu eta hil zituen hark; Israelgo indar armatuek tokian bertan hil zuten hura ere. Denera, bederatzi zibil geratu dira gau bakarrean etxerik gabe, 972mag atariak jakinarazi duenez.\nEstatuaren errepresioaz gain, muturreko sionisten haserrea ere hedatu da sinagogako hilketaren biharamunean. Asteartean bertan zauri larriak eragin zizkioten lau kolonok 22 urteko palestinar bati Jerusalem iparraldean, eta handik gutxira 16 urteko beste bat tirokatu zuten Ramallahetik gertu. Biak zaintza berezia jasotzen ari dira ospitalean.\nHiriburu historikoan ez ezik, Zisjordania osoan ere eman dute istiluen berri. Kolonoek herri palestinarretan elkartzeko deialdiak egin dituzte, eta etxebizitzei, lursailei eta bestelako jabetzei egin diete eraso. Ramallahen istiluak sortu dira palestinarrek kolonoei harriak jaurtiz egin dietelako aurre; soldaduek israeldarrak babestu dituzte, eta alboko errefuxiatu guneraino jazarri diete gazte arabiarrei, gomazko balak eta negar gasa erabiliz.\nHebron eta Nablus inguruko herri palestinarretan ere ikusi dituzte kolono taldeak, etxeetako leihoak eta ibilgailuak apurtuz. Nablustik Ramallahera doan errepidea erabat itxi dute, eta armadak propio setiatu du Betleem inguruko Beit Iskarija herria, bertako herritarrak inguruko manifestazio kolono batekin nahas ez zitezen.\nGaza iparraldean ere tiro hotsak aditu dituztela jakinarazi du Maan agentziak; zehazki, Erezeko igarobidean, Gaza eta Israel banatzen dituen mugatik gertu. Agentziaren arabera, ez da inor zauritu.\nGobernutik, haizea suari\nZiurgabetasuna bolboraren gisan barreiatu da, eta Israelgo Gobernutik heldutako adierazpenek haizea ematen diote piztear egon daitekeen suari. Benjamin Netanyahuk agintari palestinarrei egotzi die azken aldiko erasoen ardura, eta haren gobernuko ministro batzuk hasiak dira muturreko neurriak eskatzen: armak gainean eramateko baldintzak leuntzea aztertzen ari da Yitzhak Aharonovitch Segurtasun Publikorako arduraduna. Naftali Bennet Ekonomia ministroak, berriz, operazio militar bat eskatu du zuzenean, The Jerusalem Post egunkariaren arabera.\nPAE Palestina Askatzeko Erakundeak ohartarazi du Palestina «presio eltze» bilakatzen ari dela Israelgo Gobernuaren erruz. «Netanyahu egiten ari den okerrena zera da: herri bat galtzeko ezer gabe uzten ari da».


Zer egin dezaket euskararen alde? | Lezo.eus\nBihar/ Etzi, abenduaren 3a, Euskararen Nazioarteko Eguna ospatzen da. Horren harira, Lezoko Udalak EAEko Herri Administrazioek adostutako Adierazpen Instituzionalarekin bat egin du.\nZer egin dezaket nik euskararen alde? izenburu duen adierazpenak dio Euskararen Eguna “indarra hartzeko eguna” dela, helburu argi batekin: bi hizkuntza ofizialen arteko berdintasuna lortzea, euskara indartsu eta osasuntsu bizi dadin lurralde guztitan.\nHerritar guztiak eta gizarte eragileak gonbidatu nahi ditugu galdera hori bera egitera eta nork bere neurriko erantzuna hausnartzera, guztion ekarpenak baitira baliagarri eta onuragarri euskararen biziberritzerako eta guztion arteko elkarbizitza sendotzeko.\nUdalak ere Euskara eta bizikidetza linguistikoa sendotzeko konpromisoa hartu du. Konpromiso horri lotuta baitago adierazpenaren izenburua. Denok egin dezakegu eta zerbait euskararen alde.\nOspa dezagun, bada, pozik eta harro Euskararen Nazioarteko Eguna. Eta bizi dezagun aurrera begira euskara, gure artean eta egunerokoan, hizkuntza bizia eginez, Zer egin dezaket nik euskararen alde? galderari erantzunez eta galdera bera euskal gizarte osoan zabalduz.


Ludoteka eta Gaztelekuko Logotipoaren Lehiaketan parte hartzeko epea EKAINAREN 20RA ARTE LUZATZEA erabaki da - Elgoibarko Udala\nLudoteka eta Gaztelekuko Logotipoaren Lehiaketan parte hartzeko epea EKAINAREN 20RA ARTE LUZATZEA erabaki da\nANTOLATZAILEA: Elgoibarko Udal Ludoteka eta Gaztelekua.\nPARTE HARTZAILEAK: Lehiaketa honetan nahi duten Elgoibartar guztiek parte hartu dezakete.\nGAIA: Ludotekaren logotipoa eta Gaztelekuaren logotipoa.\nArtxiboak zeri buruzkoak diren ulertzeko moduan izendatu.\nArtxiboen eta karpetetan ondoko karaktere bereziak ez txertatu: \_ /?<>|* • "\nKolorea “a sangre” gelditzen den kasu guztietan, koska izan beharko da kontuan. Gutxienez, 3 mm alde bakoitzean.\nGogoratu PDF dokumentua sortzean koska jartzeaz.\nTipografien letra-tipoak erantsi beti, instalatu behar baldin badira ere.\nBehin betiko artxiboak PDF formatuan bidali.\nAURKEZTEKO EPEA: Ekainak 20.\nLANAK: Partaide bakoitzak gehienez ere, 4 logotipo aurkeztu ahalko ditu, bi Ludotekaren logotipo eta bi Gaztelekuaren logotipo.\nEzin dira aurkeztu beste lehiaketa batean saritutako lanak.\nLANAK AURKEZTEKO LEKUA: Udalaren herritarren arretarako zerbitzuan (Santa Ana kalea, 2; Sarrera Giza Eskubideen parketik )\nEPAIMAHAIA: Epaimahaia ekainaren 21ean bilduko da, eta honela osatua egongo da:\nLudotekako logotipoa aukeratzeko: Udaleko haur, nerabe eta gazteen sustapen arloko teknikaria eta zinegotzia, Ludotekako hezitzaile ordezkari bat, Ludotekako bazkide den haur bat eta arte grafikoetan aditua den pertsona bat.\nGaztelekuko logotipoa aukeratzeko: Udaleko haur, nerabe eta gazteen sustapen arloko teknikaria eta zinegotzia, Gaztelekuko hezitzaile ordezkari bat, Gaztelekuko erabiltzaile den nerabe bat eta arte grafikoetan aditua den pertsona bat.\nSARIAK: Bi sari emango dira; bat Ludotekaren logotipoarentzat eta bestea Gaztelekuaren logotipoarentzat.\nSaritutako lanak Elgoibarko Udalaren jabetzarako geldituko dira eta honek egoki iritzitako erabilera eman ahal izango die.\nSariak honakoak izango dira: Herriko dendetan erosketak egiteko 500 €-ko baleak.\nAntolatzaileek, beharrezkoak direla uste badute, zenbait aldaketa onar ditzakete lehiaketaren garapena zuzena izan dadin.\nUdalaren Haur, Nerabe eta Gazteen Sustapeneko Sailean:


Astean 60 ordu, paperik gabe, soldata baxuak: etxeko langile egoiliarren bizimodu gordina datutan\n%4k baino ez ditu atseden orduak behar bezala betetzen, eta %22k ez du atsedenik aste osoan. Gehiengoa Gizarte Segurantzan izena emanda dago, nahiz eta sinatutako kontratuak ez islatu egindako lana.\nBilboko Etxeko Langileen Elkarteak jasotako datuen arabera, etxeko lanak egiten zituzten langileen ia %98a emakumezkoa zen iaz, eta 10etik 2 modu irregularrean zeuden lanean, paperik gabe. Lanaldi osoa den asteko 40 ordu horiek aise gainditzen dituzte etxeko langile egoiliarrek: %75 inguruk astean 60 ordu baino gehiago egiten du lan –%95ak 40 ordu baino gehiago–. Atseden denbora murriztea ekartzen du horrek. Kasik erdiak daude legezko 36 atseden orduen azpitik, eta laurdenak ez du horretarako astirik ere; etxean bertan egiten dute-eta lan.\nBilboko Elkarteak 592 kasu aztertu zituen iaz, eta asteartean eman ditu datuak argitara. Instituzioen jarrera kritikatu dute, etorkinen bizkar baitago zaintza esparrua. Osakidetzarengan ere jarri dute fokua, lanean sortutako gaixotasun eta istripuak onar ditzan: “Esaterako, besoko mina dutela eta lanean pisu handiko pertsona bat mugitzen aritzen direla esan arren osasun agiriak, ez zaie onartzen arazoaren jatorria lanean dagoela”. Horrek baja hartzea eragozten die langileei.\nLangileak kontratatzen dituzten agentziei salaketa\nEtxeko Langileen Elkartea iaz Eusko Jaurlaritzari zuzendu zitzaion, langileak kontratatzen dituzten agentzien jarduna kontrola zezan. Eskatutakoari “muzin” egin diola leporatu diote orain. Agentzien bidegabekeriak azaltzeko adibide gisa jarri zuten Bilboko Begoña auzoan dagoen Empleadas de Hogar Bilbao. Agentzia hori langile baten bidez ikertu zutela esan zuten: “Kontratatzaileak enpresari ordaintzen zion dirua ez zen langilearengana iristen”. Agentzia auzitara eraman dute, dirua bidegabekeriaz erabiltzeagatik.\nSoldata erdia paperik ez dutenentzat\nEtxeko langileen %82a atzerritarra da, eta izatez europarrak ez direnen %70ak Espainiako nazionalitatea lortua du. Okerren daudenak, aldiz, paperik ez dutenak dira: ia erdiari 900 euroren bueltan ordaintzen zaio; berezko soldataren erdia. “Egoera zailena da hori langileentzat, onartu ezean ez baitute ezer”, adierazi du Etxeko Langileen Elkarteko bozeramaileak.\nHorrez gain, langile egoiliar guztien %37k soldata eskura jasotzen du, ordainketa dokumentua egotea derrigorrezkoa den arren.\nLangabezia saririk ere ez dute eskuratzen, jakitun diren arren lana egun batetik bestera galdu dezaketela. Ez dute kalte-ordainik jasotzen: “Zaintzen duten pertsona hil aurreko hilabeteetan zaintzen dute gehien –behar gehiena hor dutelako–, eta hura zendu ondoren, sarritan, lanik gabe geratzen dira”.


Osasunaren eta espazio publikoaren defentsan, donostiarren eskubide kolektiboa delako – BiziLagunEkin\nOsasunaren eta espazio publikoaren defentsan, donostiarren eskubide kolektiboa delako\nKoronabirusak eragindako krisia dela eta, erakundeek herritar guztien osasuna babes-tera bideratutako erabakiak hartu behar dituzte, lehentasunez.\nKrisi honen ondorioek (osasun, ekonomia, gizarte… ondorioek) luze iraungo dute, eta “normaltasun berriak” herritar guztiengan eragina izango du eragina.\nOsasun-alarma indarrean dago oraindik, jarraitzen dugu; eta ordu gutxi batzuk daude paseatzera ateratzeko. Datozen asteetan pertsonen arteko distantziak bermatzen jarraitu behar dugu, gure osasuna babesteko.\nHedabideen bitartez izan dugu ostalaritzako presio taldeek estatuan abian jarri duten kanpainaren berri: terrazen espazioa handitzea, ordutegia luzatzea eta ordenantzak malgutzea eskatzen ari dira.\nOsasun arrazoiak direla medio aforoak murriztuko direnez, terrazak handitu nahi dituzte; metro koadro gehiago nahi dituzte. Espazio publikoa abandonatuta balego bezala, erabilerarik gabeko espazio bat balitz bezala, norbaitek kolonizatu eta bere mahaiak hantxe jarri zain balego bezala.\nEspazio publikoa guztion espazioa da, ez soilik joan-etorrietarako bide bat; orobat da eskubide kolektibo bat, ezinbestekoa elkarrekin erlazionatzeko, pertsonen arteko harremanak sortzeko, komunitatearen, auzoaren, parte garela sentitzeko.\nArduragabekeria galanta da bezeroek distantzia sanitarioa bete dezaten terrazen tamaina handitzea eskatzea, eta, aldi berean, sektoreak ez ikusiarena egitea terrazak handituz espazio fisikoa murrizteak hiriko biztanleen eta auzo eta kaleetan ibili behar dugunon osasuna eta segurtasuna bermatzeko eragingo dituen eragozpenei.\nEz da onargarria erabilera pribatuaren mesedetan terrazak handitu nahi izatea, espazio publikoa murriztuz –lehen ere nahiko mugatua baitago–. Are gutxiago, kontuan hartuta espazio gehiago okupatzeko asmoak herritarren osasun eta segurtasunerako eskubidea urratzen duela.\nEz al dira jabetzen ostalaritzako establezimenduen barruan ezartzen den distantzia sanitarioa errespetatu beharra dagoela kalean ere? Atarietatik sartu-irtenak egiteko 1,5 metro behar ditugula bizilagunek, eta terrazek tarte hori errespetatu beharko dutela (gaur egun ordenantzak baimentzen dituen 60 cm-en ordez)? Tartea utzi behar dela kalean bi lagunek elkar gurutzatzean distantzia sanitarioak errespetatu ahal izateko, horretarako terrazetako mahaiak kendu beharko balira ere?\nUdalaren erantzukizuna da interes orokorra defendatzea eta herritarren osasuna zaintzea. Haren betebeharra da gure kale eta auzoetan pertsonen arteko distantzia errespetatu ahal izango dela bermatzea.\nHori guztia kontuan hartuta, behean sinatzen dugun auzo elkarteek Donostiako Udalari eskatzen diogu:\n1. Ez ematea terrazek espazio gehiago okupatzeko baimenik.\n2. Ez ematea ostalaritzako ordutegiak luzatzeko baimenik.\n3. Ez malgutzea espazio publikoa okupatzeko ordenantzak.\n4. Bermatzea oinezkoentzako espazioak dagokien distantzia sanitarioa errespetatzen dituela.\nDonostian, 2020ko maiatzaren 6an\nAGIRI HONEN SINATZAILEAK:\nArgitaratze-data 2020-05-06 2020-05-06 Egilea bizilagunekin\nAurrekoa Aurreko sarrera: SET sarea COVID-19aren eta bere ondorioen aurrean\nHurrengoa Hurrengo sarrera: Donostian orain dugu aukera


One-Stop USB Flash Disko Inprimaketa Soluzioa - WER\nUSB flash disko bat biltegiratze eramangarria lagungarria da, fitxategiak eta dokumentuak gordetzeko eta transferitzeko erraza. USB flash disko bat ordenagailu desberdinetan eskuragarri dauden dokumentuak egiten ditu, baina baita inprimagailu batzuek zuzenean USB unitateetatik atera ditzaketen lanpostuak ere, ordenagailuaren beharra pasatuz.\nWER UV LED inprimagailuak diseinatutako irudi mota desberdinak inprimatu ditzakezu, zure logotipoa edo zure izena inprimatzen badituzu, pertsonalizatutako USB memoria unitateek marketineko aurkezpenak, promoziozko giveaways, katalogoak, software banaketa, musika, bideoa eta askoz gehiago.\nGure LED UV inprimagailuek LED UV tintak erabiltzen dituzte, tinta luze baten iraunkortasuna eta hutsunearen erresistentzia bermatzeko. Formatu berrerabilgarriaren, eramangarritasunaren eta egoera solidoko diseinuan esker, USB flash unitateak fidagarriak dira datuen biltegiratze gailuak, disko baino askoz ere zirkulazioan.\nUSB gailu asko inprimatutako irudiekin batera inprimatu ditzakezu aldi berean, nahiz eta artelan desberdinekin. RIP softwarean ezarrita dago. Gutxieneko gutxieneko argazkia 1 pieza baino ez da, baina boligrafo asko eska ditzakezu.\nWERek USB Flash diskoaren hiru modelo desberdin eskaintzen ditu: A3 E2000 UV inprimagailua, A2 4880 mahaigaineko inprimagailu bat, A2 4880 buru bakarreko eta buru bikoitzeko uv flatbed inprimagailuarekin, eta horrek 16 eta 32 USB kontrolagailu ditzake aldi bakoitzean.